O comună din România ar putea avea cel mai înalt pod suspendat din Europa. Primarul crede că va da lovitura: "Eu sper că vom atrage 100.000 de turiști"
Comuna Parva din Bistrița-Năsăud ar putea găzdui cel mai înalt pod suspendat din Europa, la o înălțime de 200 de metri, dacă proiectul depus recent pentru finanțare va fi aprobat. Primarul Ioan Strugari a anunțat pe Facebook că proiectul a fost înaintat cu succes Agenției de Dezvoltare Regională Nord-Vest și speră să obțină suma necesară de 6 milioane de euro, cu o cofinanțare de 2%.